Degmada Dayniile waxa ay ka mid tahay Degmooyinka ugu caansan Gobolka Banaadir wana degmada ugu weyn Gobolka Banaadir. Waxa ay dhacdaa dhanka Galbeed ee Magaalada Muqdisho waxayna ku fadhidaa in lagu qiyaaso 67 Km square. 1 waaxda Ciise cabdi 2 waaxda Barwaaqo 3 waaxda Dibileey 4 waaxda Halgan ex Raadeel 5 waaxda Kurdamac 6 waaxda Daarusalaam 7 waaxda garasbaleey Dayniile waa degmo facweyn aadna u balaaran, waxa hoos tegi jiray intii aan xornimada la qaadan Degmooyinka Wardhiigley, Howlwadaag, Hodon, Buulo-Xuubey iyo qeybo Yaaqshiid ka mida ah. Markii boqortooyadii Ujuuraan wadanka xad gudubka iyo tacadiyada ka wadday, Dayniile waxaa laga abaabulay dagaaaladii lagu jebiyay boqortooyadii Ujuuraanka. Reer Dayniile waxa ay xulufo la ahaayeen Geledi iyo wacdaan. Markii gumeystahii reer Yurub wadanka ku soo duuleen 1894 kii,waxaa ay reer Dayniile gaashaanka u daruureen in Talyaani ama Engriis uu qabsado degmadooda. Talyaanigu waa ku guul dareystay in uu marin ka dhigto una gaaro webiga shabeelle iyo dhulka gudaha (hinterland), illaa ay ku qasbeen in uu Lafoole ka wareego, ka dibna sheikh Hassan Hussein hogaamiyihii beesha Wacdaan isagoo kaalmeysanaya dagaalyahano Geledi iyo Murusade ah in uu dhegta dhiiga ugu daro hoggaamiyihii edebta darnaa ee taliyaha u ahaa ciidankii Talyaanigu Soomaaliya uu soo diray, waxaana la dhihi jiray Antonio Cecchi 1896.Waxa kale ee Dayniile laga abaabulay dagaaladii Talyaaniga Xamar lagula galay sida kii Dagaxtuur ee dhacay 1949.